# name
Erupció de la dentició permanent en un grup de 1.123 nens i nenes catalans

# metadata.dc.description.abstract[].value
Fonament. Els estudis que tracten de l'erupció de les dents permanents estan confeccionats per a països amb un clima, una alimentació, uns hàbits i uns mitjans de vida molt diferents als nostres. Objectiu. Determinar les edats mitjanes de l'erupció de la dentició permanent de la nostra mostra de població. Mètode. S'han estudiat 605 nens i 518 nenes de raça blanca i amb edats compreses entre els 5 i els 14 anys, tots residents a la població de Tona (Osona). Les exploracions es van dur a terme a les tres escoles que hi ha a la població seguint el mètode transversal. Les dades recollides van ser les següents: nom i cognoms de l'infant explorat, data de naixement, sexe, pes, estatura i odontograma de dentició permanent. Les estimacions de les mitjanes d'edat d'erupció de cada dent es van calcular mitjançant el mètode de Kärber. Resultats. Després de validar la mostra quant a mida, edat, pes i estatura, vam confirmar que ens trobàvem davant un grup homogeni i semblant a la resta d'infants catalans. Presentem les taules de les edats mitjanes d'erupció per a cada una de les dents permanents en els dos maxillars, per a tots dos sexes. Conclusions. Les dades de pes i estatura de la mostra estudiada no presenten diferències significatives amb les que va aportar De la Puente. S'han confeccionat les taules, per primera vegada, de les edats d'erupció de totes les dents permanents (exceptuant les terceres molars permanents) per a una mostra de nens i nenes catalans.

# metadata.dc.rights[].value
(c) Societat Catalana de Pediatria, 2002

# metadata.dc.title[].value
Erupció de la dentició permanent en un grup de 1.123 nens i nenes catalans